Om meg – H.S. Palladino
Norsk forfatter bosatt på Bali
hjem
Om meg
Bøker
Blogg
Noveller
Presse
Kontakt
Search for:
Hei, jeg heter Hilde.
Når jeg ikke skriver finner du meg som regel under vann eller langt inni en jungel. (Om jeg da ikke ligger på solseng, under en parasoll med et blåmerke etter surfeturen som ikke gikk helt som planlagt denne gangen heller.)
Anyway…
Jeg flyttet til Bali, Indonesia for noen år siden for å kunne gjøre mer av det jeg egentlig ville. (Det er her 'under vann, inni en jungel og skriving' kommer inn i bildet, som du sikkert skjønte.) Kontorliv passet nemlig ikke så godt for meg. Jeg drømte om at ferieturene til Asia skulle bli lengre, hverdagen fylt av mystikk og kveldene varme nok til å kunne sitte på stranda lenge etter at sola var gått ned.
Jeg gjorde noen endringer på livet. Og drømmene ble oppfylt!
Jeg lever ikke noe Indiana Jones eller Lara Croft liv akkurat, men jeg bor Indonesia. Og digger det!
Landet består av over 17 000 øyer og minst like mange forskjellige kulturer og historier. Her finnes stammer bortgjemt langt inne i skogen, og folk som bygger husene sine på påler midt ute i sjøen. Du kan treffe mennesker som lar sine døde gå til graven selv og andre som spiser fienden sin til middag. Menn som kan få papir til å brenne bare ved å holde hånden over det og kvinner som helbreder deg gjennom drømmene dine.
Jeg kunne fortsatt. Og det er det jeg gjør gjennom skrivingen. Den første boken min handler nettopp om alt det magiske som finnes i dette landet, vevd inn i en historie om en jente som leter etter grunnen til at moren reiste fra henne og faren mange år tidligere.
Høres dette spennende ut? Vil du være med til en ny verden? Legg igjen navn og email så er vi i gang. Kanskje du til og med finner din egen drøm.
Copyright @ 2018 www.hspalladino.com by H.S. PALLADINO. All rights reserved.